ཕྲིན་ལས་བཀའ་སྲུང་དྲེགས་པའི་
བསྐུལ་བ་བཞུགས༔
སྤྱན་རས་གཟིགས་དབང་སྙིང་རྗེའི་འགྲོ་འདུལ་ཕྱིར༔ རྟ་མཆོག་གར་གྱིས་སྲིད་གསུམ་འདུལ་
ལ་འདུད༔ རྣམ་འབྱོར་མ་ཉེས་བཞིན་དུ་དགྲ་བྱུང་ན༔ ལིངྒ་བ་ལིང་ཤ་དུམ་བཅས་པ་ལ༔ འགུགས་གཞུག་
དྲག་པོ་བྱས་ནས་ཟས་སྐལ་བསྔོ༔ ཨོཾ་ཀུ་མ་ཀུ་མ་ཁུམ་ཐིས་སྭཱ་ཧཱ དམ་ཉམས་དགྲ་
བགེགས་ཀྱི་ཤ་ཁྲག་རུས་གསུམ་བླ་ཚེ་སྲོག་གསུམ་ལ་ཁ་ཁ་ཁཱ་ཧི་ཁཱ་ཧི༔ འཁོར་
དྲེགས་པ་སྡེ་བརྒྱད་དུ་དམིགས་ནས༔ ཀིང་ཀ་ར་ཀིང་ཀ་ར་ཨཿཡཿམཿདུཿརཿ
ཙཿཤཿནཿ༔ ས་པཱ་རི་ཝ་ར་དམ་ཉམས་དགྲ་བགེགས་ཀྱི་ཤ་ཁྲག་རུས་གསུམ་
བླ་ཚེ་སྲོག་གསུམ་མ་ཧཱ་པཉྩ་རཀྟ་བ་ལིང་ཏ་ཨེ་དམ་རྀ་ཏྲི་ཆེ་གེ་མོ་མཱ་ར་ཡ་ཁ་ཁ་
ཁཱ་ཧི་ཁཱ་ཧི༔ དེ་ནས་ཡི་དམ་ལྷ་ཡི་ང་རྒྱལ་གྱིས༔ བྷྱོཿ སུམ་ཅུ་རྩ་གསུམ་ལྷ་ཡུལ་ནཿ
དམག་དཀར་པོའི་དབུགས་འབྱིན་ཅིང༴ ལྷ་མ་ཡིན་གྱི་གཡུལ་ངོ་བཟློག༔ ལྷ་
ཆེན་ཀིང་ཀ་ད་བཞེངས་འཚལ༔ ལྷ་དམག་མང་པོའི་དཔུང་དང་བཅས༔
ཉམས་དགྲ་ལ་བསྐུལ་ལོ་རྦད༔ བྷྱོཿ༔ གླིང་བཞི་སྲིད་པའི་འཇིག་རྟེན་ན༔ དུར་
ཁྲོད་བརྒྱད་དང་གནས་ཡུལ་དང༔ འདུ་དང་ཉེ་བའི་ཚན་དྷོ་ཧ༔ དབང་ཕྱུག་
གནས་བཟུང་དྲེགས་པའི་སྡེ༔ དུར་ཁྲོད་ཚོགས་ཀྱི་བདག་པོ་ཆེ༔ ཤ་མེད་
ཀིང་དཀར་དམ་ཉམས་གཤེད༔ འགྲོ་བའི་གཉེན་གཅིག་ད་བཞེངས་འཚལ
དུར་ཁྲོད་མཁའ་འགྲོའི་དམག་དང་བཅས༔ དམ་ཉམས་དགྲ་ལ་བསྐུལ་ལོ་
ལྷ་
དམ་
99

ཨ་པཾ་གཏེར་ཆེན་ཨོ་རྒྱན་ཕྲིན་ལས་གླིང་པའི་ཟབ་གཏེར་གསུང་འབུམ་ལས་པོད་བཅུ་བཞི་པ་རྡོ་རྗེ་རེག་བྱ་མའི་གླེགས་བམ།
རྦད༔ བྷྱོཿ༔ བར་སྣང་ཡངས་པའི་ད་ལ་རུ༔ གློག་དམར་རླུང་གི་བང་ཆེན་ཆིབསཿ
གླིང་བཞིའི་སེམས་ཅན་ལེགས་ཉེས་གཟིགས༔ དམ་ཉམས་གང་ཡིན་ཚེ་སྲོག་
རྐུ༔ ཤ་ཁྲག་དྲོན་མོ་རྔམ་ཟས་བྱེད༔ དམ་ཉམས་དགྲ་གཤེད་ད་བཞེངས་
འཚལ དྲེགས་པ་སྡེ་བརྒྱད་དམག་དང་བཅས༔ དམ་ཉམས་དགྲ་ལ་བསྐུལ་
ལོ་རྦད༔ བྷྱོཿ༔ ཡང་ཅིག་སྤྲུལ་པ་འགྱེད་པ་ནི༔ སྐུ་ལས་སྤྲུལ་བའི་གིང་དཀར་
འབུམ༔ ཤ་མེད་ཐོད་སྐྱའི་མགོ་བོ་ཅན༔ ཁ་ནས་མེ་འབར་ཡ་ལ་ལ༔ སྣ་ནས་
དུད་འཐུལ་ཆི་ལི་ལི༔ ལྗགས་ནས་ཤུགས་པ་ཤ་ར་ར༔ སྤྱན་མེད་ཐམས་ཅད་
ལེགས་ཉེས་གཟིགས༔ རྡོ་རྗེའི་འགྲོས་སྟབས་ཁྲིགས་སེ་ཁྲིག༔ གིང་རུས་ལྷུ་
དུམ་ཁྲོ་ལོ་ལོ གཡེར་ཁའི་རྒྱན་ཆ་སི་ལི་ལི༔ མཚོན་ཆ་མང་པོ་དགྲ་ལ་འདེབསཿ
ནད་ཀྱི་རྐྱལ་ཁ་དགྲ་ཡུལ་ཕྱེ༔ འཇིགས་པའི་གད་མོ་ཡ་ལ་ལ༔ སྣ་ཚོགས་གཟི་

མདངས་ཉི་ལྟར་འཚེར༔ བསྟན་དགྲའི་སྙིང་ཟན་ད་བཞེངས་འཚལ༔ ཕོ་ཉ་
ལས་མཁན་དམག་དང་བཅས༔ དམ་ཉམས་དགྲ་ལ་བསྐུལ་ལོ་རྦད༔ བྷྱོཿ༔
སྔོན་ཚེ་ཏི་སྒྲོའི་ཚོགས་ཁང་དུ༔ ཐུགས་རྗེ་ཆེན་པོ་པདྨ་འབྱུང༔ གསང་བ་ཡེ་
ཤེས་མཚོ་རྒྱལ་གྱི༔ བདེ་སྟོང་ཟག་མེད་ཏིང་འཛིན་གྱིས༔ དྲོད་ཉུལ་རྩིས་སུ་
ཕབ་ནས་ཀྱང༔ དམ་བཏགས་བྲན་དུ་མནའ་ཐོ་བོར༔ སྲོག་སྙིང་འཕྲོག་པ་མི་
དྲན་ནམཿ༔ དེ་རྗེས་གུང་ཐང་ལ་ཐོག་ཏུ༔ དུས་གསུམ་མཁྱེན་པ་པདྨ་འབྱུང
སྲིན་ཡུལ་གོང་ནས་ལྷ་སྲས་སོགས༔ དག་པའི་འཁོར་ལ་རང་ཉིད་ཀྱི༔ གསང་
སྒྲུབ་པད་དཀར་ཕྲེང་བ་ཅན༔ སྨོན་ལམ་གཏད་རྒྱས་བཏབ་པ་ན༔ དེ་ཚེ་གཏེར་
གྱི་སྲུང་མ་རུ༔ རང་གིས་དམ་བཅས་མི་དྲན་ནམཿ སྣང་སྲིད་དྲེགས་པ་སྡེ་
100

ཨ་པཾ་གཏེར་ཆེན་ཨོ་རྒྱན་ཕྲིན་ལས་གླིང་པའི་ཟབ་གཏེར་གསུང་འབུམ་ལས་བཀའ་སྲུང་གསོལ་མཆོད་ཀྱི་སྐོར།
ཝ
བརྒྱད་དང༔
འཇིག་རྟེན་དམོད་པའི་མཚོན་ཆ་ཅན༔
ཁྱོད་ཀྱི་འཁོར་དང་འབངས་
དམག་
ཡིན་ན༔ ལྷ་འདྲེའི་གཙོ་བོ་དམ་ལ་འདུས༔ དགྲ་གཟུགས་ལིངྒ་མིང་རུས་དང
གློ་བུར་ལས་བཅོལ་བ་ལིང་ཏ༔ མྱུར་མགྱོགས་རྒྱུག་ཆང་ཁྲག་སྐྱེམས་བཞེས༔
དོ་ནུབ་སྡང་བའི་དགྲ་ལ་ཡ༔ སྣང་སྲིད་སྡེ་བརྒྱད་དམག་སྣ་དྲོངས༔
སྒར་དགྲ་ཡི་གནས་ཡུལ་ལ༔ གྲི་རྒོད་བཅོ་བརྒྱད་ཆར་ལྟར་ཕོབས༔ ཚ་གྲང་
འབྱུང་བའི་གཟེར་ནད་ཐོངས༔ ནམ་མཁའི་ལྷ་དང་བར་སྣང་གཉན༔ ས་གཞིའི་
ཀླུ་ཡི་ནད་རིགས་འགྱེདཿ༔ ཕུང་བྱེད་བྱད་གདོན་དྲག་པོས་གཙེས༔ ཐོག་སེར་
ལྟས་ངན་སྣ་ཚོགས་ཐོངས༔ ལོ་ཟླ་ཞག་དུས་མ་འགྱང་བར༔ ད་ལྟ་ཉིད་དུ་གློ་
བུར་ལ༔ རྒྱུག་འགྱེལ་ཧུར་ཐུམ་དྲག་པོས་སོད༔ ༀ་ག་ན་པ་ཏི་ཀིང་ཀ་ར་ཀིང་
ཀ་ར་དམ་ཉམས་དགྲ་བོ་ཤ་ཏྲཾ་མཱ་ར་ཡ་རྦད་རྦད་སོད་སོད༔ ཅེས་བསྐུལ་དྲག་ཏུ་རྦད་
པ་ཡིས༔ རྡོ་རྗེའི་བྲག་ཀྱང་འཇིགས་པར་ནུས༔ རྣམ་ཤེས་ལུས་ཅན་སྨྲོས་ཅི་དགོས༔ དམ་ཉམས་ལག་ཏུ་
ཤོར་ར་རེ༔ ལས་ཅན་གཅིག་གི་དཔལ་དུ་ཤོག༔ ས་མ་ཡ༔ རྒྱ་རྒྱ་རྒྱ༔ གཏེར་རྒྱ༔ སྦས་རྒྱ༔ གཏད་རྒྱ༔
ཞེས་རྡོ་རི་མཐོན་པོའི་ཤར་ཕྱོགས་ནས་གཏེར་ནས་བཏོན་ཏེ་བགྲང་བྱ་འགའ་ལ་བཀའ་རྒྱས་བཏབ༔ མཐར་
བླ་མ་འཇིགས་མེད་ཐུབ་བརྟན་རྣམ་རྒྱལ་གྱིས་ལེབ་བརྒན་དར་དང་རིན་ཆེན་སྣ་ལྔའི་སྐྱེས་བཅས་བསྐུལ་
ངོར་པད་དཀར་བཞད་པའི་རྡོ་རྗེས་དག་པར་ཕབ་པས་ཡི་གེ་པ་ནི་ཞིང་སྐྱོང་རྒྱ་མཚོས་བགྱིས་པའོ།། དགེའོ།།
101

ཨ་པཾ་གཏེར་ཆེན་ཨོ་རྒྱན་ཕྲིན་ལས་གླིང་པའི་ཟབ་གཏེར་གསུང་འབུམ་ལས་པོད་བཅུ་བཞི་པ་རྡོ་རྗེ་རེག་བྱ་མའི་གླེགས་བམ།